|  |
| --- |
| Lodsejere i St. Lyngby Mose      **Lavbundsprojekt ”St. Lyngby Mose”** Kære lodsejerNaturstyrelsen Nordsjælland forventer ikke at kunne gennemføre et lavbundsprojekt i St. Lyngby Mose. Det oprindelige lavbundsprojekt på ca. 94 ha kan ikke realiseres grundet krav fra Energinet.dk om sikring af deres højspændingsledning gennem området.Der har efterfølgende været drøftet et mindre lavbundsprojekt på ca. 64 ha, hvor de arealer, der er berørt af højspændingsledninger, tages ud af projektet. Men ifølge beregninger kan der fra det mindre lavbundsprojekt forventes en fosforudvaskning til Arresø, og dette er ikke tilladt. Naturstyrelsens direktion har endnu ikke taget stilling til, hvad der skal ske med Naturstyrelsens arealer i området. Naturstyrelsen vil afvente nye anvisninger fra Miljøstyrelsen om beregning af fosforudvaskning fra lavbundsarealer, inden der tages stilling til et eventuelt salg af arealer i St. Lyngby Mose. Naturstyrelsen har informeret om disse forhold på generalforsamling i Lyngby Å og Landvindingslaug den 29. juni 2018. Her var der enighed om, at det var hensigtsmæssigt, at Naturstyrelsen informerede om forholdene for projektet via et brev/mail og ikke ved et møde. |

Du er velkommen til at kontakte mig, hvis der ønskes yderligere oplysninger.

Med venlig hilsen

Ida Dahl-Nielsen

+45 72 54 31 84

iddni@nst.dk